Toshkentdagi dilerlik markazlari sun’iy avtomobillar tanqisligi va navbatlar yuzaga kelishiga yo‘l qo‘ygani aniqlandi

Toshkent shahri va Toshkent viloyatidagi dilerlik markazlari tekshirilganida 83 dona Lacetti, Cobalt, Spark va Nexia rusumli avtomobillar savdosi borasida qo‘pol qoidabuzarliklarga yo‘lga qo‘yilganligi aniqlandi. Bu haqda “O‘zavtosanoat” AJ xabar bermoqda.

Dilerlik markazlari xodimlari mijozlarni avtomobillar mavjudligi haqida o‘z vaqtida ogohlantirmagan va bu bilan sun’iy avtomobil tanqisligi va navbatlar yuzaga kelishiga yo‘l qo‘ygan.
Shuningdek, tekshiruvlar doirasida muddatida sotilishi kerak bo‘lgan avtomobillar saqlanayotgan joylar ham aniqlandi. Ushbu dilerlik markazlariga nisbatan tegishli choralar ko‘riladi.
Shu kabi qo‘pol qoidabuzarliklarni aniqlash va ularni qonuniy javobgarlikka tortish davom ettiriladi.